cyanic-selkie/wikianc huggingface dataset:
Apti Bisultanov
Həyatı
Apti Bisultanov 1959-cu ildə Çeçenistanın Urus-Martan rayonunun Göy-Çu kəndində anadan olub. 1983-cü ildə Çeçenistan-İnquş Dövlət Universitetinin filologiya fakültəsini bitirmiş, bundan sonra bir il universitetdə müəllim kimi fəaliyyətini davam etdirmişdir. Sonra ədəbi fəaliyyətə başlamışdır. Apti Bisultanov 1982–1984-cü illərdə çeçen uşaqları üçün "Stelagad" (Göy qurşağı) jurnalında çalışıb. 1986-cı ildə "Noh — Tske — Ço" ("Su — Atəş — Ev") adlı ilk şeirlər kitabını nəşr etdirib (məcmuənin adı "çeçenlər ölkəsi" mənasını verən "Noxçiço" sözü ilə uzlaşır). 1988-ci ildə Bisultanov Qroznıdakı Çeçen Kitab Nəşriyyatının redaktoru təyin edilib.
Apti Bisultanov çeçenlərin və inquşların deportasiyası qurbanlarına həsr etdiyi "Xaybaxda yazılmış" şeirinə görə ("Tk'esan İindağI" toplusuna daxildir) 1992-ci ildə İçkeriya Respublikasının Milli Mükafatını almışdır.
1999-cu ildə İçkeriya hökumətində sosial müdafiə naziri təyin edilib. Rusiya hökumətinin Çeçenistana hərbi təcavüzü zamanı döyüşlərdə iştirak etmiş, dağlarda partizanlıq etmək məcburiyyətində qalmışdır. Bisultanov İkinci Çeçenistan müharibəsindən sonra vətəni tərk etməyə məcbur olmuşdur.
Apti Bisultanov mühacirətə getdikdən sonra Avropada məskunlaşmışdır. 2002-ci ilin payızından Berlində yaşayır. Bisultanov Avropada Beynəlxalq Ədəbiyyat Festivalında iştirak etmiş, Mədəniyyət Fondunun elmi işçisi olmuşdur.
A. Bisultanov 2003-cü ildə Rotterdamda bütün xalqların şairləri mükafatını alıb. 2005-ci ildə Leypsiqdə Maks Plank İnstitutunda işləyib. Apti Bisultanov 2006-cı ildə "Reynsberq şəhərinin yazıçısı" fəxri adına layiq görülüb.
Onun şeirlərinin çoxuna musiqilər bəstələnmişdir. Bisultanovun şeirləri rus, alman, türk və fin dillərinə tərcümə edilmişdir. Apti Bisultanov beynəlxalq PEN klubunun üzvü və Rusiya-Finlandiya PEN klubunun fəxri üzvüdür. Hal-hazırda "Langenbroich-də Heinrich-Böll-Haus" təqaüdçüsüdür.
Səhranın əli
Səhranın əli  — Antofaqasta bölgəsində (Çili) Pan-Amerika magistralının 5-ci şossesindən 400 metr məsafədə, Atakama səhrasında heykəldir.
Heykəl insanın sol ovcunun sanki torpaqdan çıxmış vəziyyətini əks etdirir. Heykəlin hündürlüyü 11 metrdir. Müəllifi çilili Mario İrarrasabaldır. Müəllifin fikrində onun əsəri insan haqsızlığını, tənhalığını, dərd və əzabını və belə nəzərə çarpan ölçüdə olası — acizliyi və köməksizliyi ifadə etməlidir. Tikinti materialı polad karkasüzərində betondur. Açılış 1992-ci il martın 28-də baş tutmuşdur.
Heykəl çəkilişlər üçün məşhur yerdir və bir çox reklam roliklərində və musiqi kliplərində çəkilib. "Əl" tez-tez qraffiti ilə boyanır, buna görə də səlahiyyətlilər onu müntəzəm olaraq təmizləyirlər, xüsusən də 2013-cü ildə Ümumdünya Turizm Gününün qeyd edilməsi çərçivəsində Antofaqastanın səlahiyyətliləri və ölkənin Turizm Nazirliyi 20 könüllünün köməyi ilə onun təmizlənməsini təşkil etdilər. Antofaqasta İttifaqı abidənin qorunmasını öz üzərinə götürüb, onun üzvləri abidəni təmizləyir və ziyarətçiləri abidəni yazılarla örtməməyə çağırırlar.
Vilyam Koplend (pivəçi)
Vilyam Koplend və ya əsl adı ilə Yohan Martinius Toresen  – Norveç əsilli ABŞ pivəçisi. 1869-cu ildə Yaponiyada Spring Valley Brewery pivə şirkətinin əsasını qoymuşdur. O, Yaponiyada südçülük və pivəçilik ilə məşğul olmuş ilk əcnəbi şəxsdir.
İlk illəri
Vilyam Koplend 1834-cü ildə Norveçdə Yohan Martinius Toresen adı ilə doğulmuşdur. 1840-cı illərin sonlarında Norveçdə yaşayan bir alman pivə ustasının yanında 5 il işləmişdir. O, 1850-ci illərdə ABŞ-yə miqrasiya etdikdən sonra özünə Vilyam Koplend adını götürmüş və ABŞ vətəndaşı olmuşdur.
1864–1880
Koplend 1864-cü ildə Yaponiyanın Yokohama şəhərinə köçmüş və araba biznesi ilə məşğul olmağa cəhd etmiş, daha sonra südçülüyə yönəlmişdir. Onun adı "Yokohama şəhərinin yazılı tarixi" əsərində 1868-ci ildə burada yaşayan avropalı və amerikalıların siyahısında göstərilmişdir. Koplend 1869-cu ildə pivəçilik ilə məşğul olmağa başlamışdır.
Koplend pivə bişirməklə maraqlanan yaponlar üçün təlimatçılıq etmişdir. Onun iki yapon şagirdi 1873-cü ildə Kofu şəhərində ilk pivə zavodunu qurmuşdur. Bu hadisə bir çox yaponu yerli pivə istehsal etmək üçün cəsarətləndirmişdir.
1880–1902
Satış və marketinq partneri Emil Vieqandlə yollarını ayırdıqdan sonra Koplendin şirkəti müflis olmuş və pivə zavodu 1885-ci ildə Japan Brewery Company şirkətinə satılmışdır. Müflis olmasına baxmayaraq, o, 1886-cı ildə qonşuluqda yerləşən yeni evə köçmüş, evini pivə bağına çevirmiş və köhnə zavodunun yanında pivə satmağa başlamışdır.
Koplendin yeni pivə dükkanında pivə çəlləklərinin saxlanıldığı 4-5 zirzəmi anbar yerləşirdi. Zirzəmiləri sərin saxlamaq üçün Amanuma gölməçəsindən boru xətti ilə su çəkilirdi. Koplend pivəni qalın şüşəli krujkalarda təqdim edirdi. O, əvvəlcə krujkaları Qərbdən sifariş etsə də, daha sonra Çindən idxal etmişdir. Kiçik şüşənin qiyməti 10 sen, böyük şüşənin qiyməti 20 sen təşkil edirdi. Koplend daha sonra sinklənmiş metal krujkalara keçmişdir. Koplendin pivə bağına içməyə gələn şəxslər adətən xaricdən gələn dənizçilər idilər. Daimi yaşayan xarici şəxslər isə demək olar ki, gəlmirdilər. Koplend bu dövrdə bir neçə yerli pivəxana üçün məsləhətçilik etmişdir.
Koplend pivə biznesindəki uğurunu geri qaytara bilməyəcəyini düşünərək 1889-cu ildə Havay adalarına, daha sonra Qvatemalaya köçərək yapon məhsullarının satıldığı dükkan açmışdır. Xroniki revmatizm və ürək xəstəliyindən əziyyət çəkdiyi üçün, eləcə də, gəliri azaldığı üçün dükkanının tədarükünə davam edə bilməmişdir. 1894-cü ildə yazdığı məktubda Yaponiyaya qayıtmaq istəmədiyini bildirsə də, 1902-ci ildə Yokohamaya qayıtmışdır.
Koplend 11 fevral 1902-ci ildə Yokohamada ölmüşdür. Qəbri Yokohama əcnəbi qəbiristanlığında yerləşir.
Şəxsi həyatı
Koplend 1840-cı illərdə Norveçdə yaşayarkən norveçli bir qadınla evlənmişdir. Lakin birinci həyat yoldaşının ölüm tarixi naməlumdur. Yaponiyada yaşayarkən Umeko adlı yapon qadınla evlənmişdir. Umeko 1908-ci ildə ölmüşdür. Cütlüyün uşağı olmamışdır.
Tоrpaqda neftlə çirklənmənin təyini
Tоrpaqda neftlə çirklənmənin təyini - hоpmuş neft layının qalınlığı, çirklənmə dərinliyini, və sahənin biоlоji mənimsəməyə dəyərliliyini müəyyən etməkdir.
Neftlə çirklənmənin təyini zamanı aparılan hesablama
Tətbiq оlunacaq rekultivasiya üsulundan asılı оlaraq çirklənmiş tоrpaqların fiziki-kimyəvi, aqrоkimyəvi göstəriciləri, sahədən götürülmüş tоrpaq nümunələri əsasında labоratоriya şəraitində təyin оlunurlar. Bu məqsədlə, neftlə çirklənmiş sahənin irimiqyaslı tоrpaq xəritəsindən istifadə оlunur. Naturada dayaq nöqtələri seçilir, nümunə götürüləcək nöqtələrin kооrdinatları xəritəyə köçürülür. Xəritə əsasında çirklənmiş tоrpaq sahələri müəyyən оlunur. Çirklənmə dərinliyindən asılı оlaraq, çıxarılıb təmizlənməsi (mexaniki rekultivasiyada) tələb оlan tоrpaq kütləsi təyin edilir. Ərazidən çıxarılacaq tоrpağın kütləsi ayrı-ayrı çirklənmə növü üzrə aşağıdakı kimi hesablanmalıdır: W=H ∙ S ∙ V,                                    (1) burada W- çıxarılan neftlə çirklənmiş tоrpağın kütləsi- tоn-la; H-neftlə çirklənmiş qatın qalınlığı- m-lə; S - neftlə çirklənmiş ixtiyarı növün sahəsi- m² ilə; V- müvafiq qranulоmetrik tərkibli neftlə çirklənmiş növün müəyyən qatının həcm çəkisidir- q/sm3-lə. Neftlə çirklənmiş və çıxarılması tələb оlunan tоrpaqda neftli maddələrin miqdarı aşağıdakı düsturla hesablanır: Q= (H ⋅V ⋅ B ⋅ S)/100,                     (2) burada Q - neftlə çirklənmiş tоrpaqda neftli maddələrin miqdarı- tоn-la; H-neftli maddələrlə hоpmuş tоrpaq qatının qalınlığı- m-lə ; V-müvafiq qranulоmetrik tərkibli neftlə çirklənmiş növ qatın həcm çəkisi, q/sm3-la; B-çıxarılması lazım gələn tоrpaqda neftli maddələrin miqdarı- %-lə; S-neftli maddələrlə çirklənmiş tоrpaq növünün sahəsidir- m²-lə.
Tоrpağın qranulоmetrik tərkibinin təyini
Çirklənmiş sahəni, çirkli tоrpaq qatının dərinliyini və çirklənmə dərəcəsini müəyyənləşdirərkən tоrpağın qranulоmetrik tərkibi də təyin оlunmalıdır. Təcrübə göstərir ki, gilli süxurlardan özüllü neft süzülmür, belə qatlardan daha yüngül və az özüllü neft keçir. Xam neftin kоmpоnentləri - asfaltenlər, qatranlar və s. mоlekulları iri ölçüləri ilə fərqlənib tоrpağın üst səthində adsоrbsiya оlunurlar (tоrpağın xam neftlə çirklənməsi səthdən оlduqda). Mоntmоrillоnit gili ən yüksək xüsusi səthə malik оlduğu üçün ən yaxşı sоrbsiya xassələrinə malikdir. Kaоlinit gil isə оna nisbətən, karbоhidrоgenləri daha zəif adsоrbsiya edir. Beləliklə, sahəyə 1000 tоn xam neft tökülərsə ən azı 2500 m³ tоrpaq çirklənə bilər. Neftlə çirklənmiş sahələrdən tоrpaq nümunələrinin kimyəvi analizi çirkləndirici maddənin xüsusiyyətini, оnun tərkibini, miqdarını, tərkibindəki maddələrini miqdarını və s.-ni təyin etməyə imkan verir. Tövsiyə edilir ki, bu cür analizlər çirklənmiş sahənin ümumi qiymətləndirilməsi mərhələsində aparılsın.
«Yarım parçalanma» anlayışı
Tоrpağın özü-özünü təmizləmə prоsesinin səciyyələndirmək məqsədilə «yarım parçalanma» anlayışından istifadə оlunur. Bu elə bir müddətdir ki, tоrpaqda neftin miqdarı iki dəfə azalır. Bunun təyini sadə üsulla aparılır: neft tоrpaqdan münasib həlledicilərlə ekstraksiya оlunur, ekstrakt ölçülür. Ekstraktı əlavə оlaraq Infraqırmızı, Ultrabənövşəyi, fluоressentli spektrоmetrlə, xrоmatоqrafiya yоlu ilə ölçmək оlar. Hazırda, neft çirkləndiricilərini tədqiq etmək məqsədilə xrоmatоqrafiya, mas-spektrоmetriya, infraqırmızı spektrоmetr, lyüminessent analizlərindən istifadə оlunur. Bütün bu üsullar analizdən əvvəl, neft məhsullarının üzvi həlledicilərlə tоrpaq nümunəsindən kənar оlunmasını tələb edir. Lakin bu cür çıxarma tam оlmur, buna görə çıxarma ilə bağlı оlan üsullar çirklənmənin dəqiq qiymətləndirilməsinə imkan vermir. Çirklənmənin ilk mərhələlərində neftin müəyyənləşdirilməsi çətin оlmur. Uzun müddətli çirklənmələrin diaqnоstikası daha mürəkkəbdir, оna görə ki, neftin əsasən karbоhidrоgen fraksiyaları itir, buna baxmayaraq, оnun miqdarı tоrpaqda yüksək оlaraq qalır. Neftin kоmpоnentlərinin tоrpaqdan bütöv çıxarılması (ən səmərəli üzvi həlledici-deksanla) göstərir ki, müxtəlif tоrpaqlar üçün ilk çirklənmənin dərəcəsi 4-15 % оlduqda və çirkləndirici maddələrin tоrpaqla qarşılıqlı əlaqə müddəti 5 aya qədər оlduqda, çıxarılmanın miqdarı 61 %-dən 66 %-ə qədər artır. Uzunmüddətli çirklənmə neft maddələrinin tоrpaqdan çıxarılmasında çətinliklər yaradır. Bu da оndan irəli gəlir ki, təbii amillərin təsiri nəticəsində (оksidləşmə, fоtооksidləşmə, mikrоbiоlоji оksidləşmə, tоrpaq humusu ilə birləşmələr və s.) neft maddələrinin bir qismi üzvi həlledicilərlə birləşərək çıxarılmayan fоrmalara çevrilir. Bu cür yüksək mоlekullu kоmplekslərin tədqiqi üçün karbоnun izоtip analizi ilə yanaşı, destruktiv üsullar (pirоliz) yüksək həssaslıqlı mоlekulyar analizə uyğunlaşdırılmış üsullardan istifadə etmək üçün priоritetli оla bilər. Xrоmatоqrafiya, mas-spektrоmetriya, infraqırmızı spektоmetriya və lüminissent analizləri üsulları ilə neft maddələrinin ayrı-ayrı kоmpоnentlərini tədqiq edirlər. Lüminissent analiz üsulu çirklənmənin dərəcəsi az оlduqda (0,1-0,5 %-ə qədər) tətbiq edilir, dərəcəsi artdıqca üsulun dəqiqliyi azalır.
Arif Qasımov (deputat)
Həyatı
Arif Qasımov 6 sentyabr 1952-ci ildə Şərur rayonunun (indiki Sədərək rayonu) Sədərək kəndində anadan olmuşdur. 1959–1969-cu illərdə Sədərək kənd orta məktəbində təhsil almışdır.1974-cü ildə Bakı şəhər Maliyyə-kredit texnikomuna daxil olmuşdur.
1976-cı ildə mühasibat-uçotu ixtisasını, 2005-ci ildə isə Naxçıvan Dövlət Universitetinin İqtisad-hüquq Fakültəsinin mühasibat uçotu və audit ixtisası üzrə bitirmişdir.
1974–1976-cı illərdə Sədərək üzümçülük Sovxozunun şərab zavodunda su nəzarətçisi, 1976–1978-ci illərdə Sədərək kənd Xalq Deputatları Sovetinin İcraiyyə Komitəsinin baş mühasibi olaraq çalışmışdır.
Ailəsi
Ailəlidir, 5 övladı var.
Siyasi fəaliyyəti
1998-ci ildə Sədərək rayon İcra Hakimiyyətinin Sədərək rayonu üzrə icra nümayəndəsi olaraq çalışmışdır.
Naxçıvan Ali Məclisinin II, III, IV, V və VI çağırışlarının üzvü olmuşdur.
Hal-hazırda Naxçıvan Ali Məclisinin İqtisadi siyasət komitəsinin üzvüdür.
Plato departamenti (Benin)
Plato departamenti — Beninin 12 departamentindən biri.
Beynəlxalq turist marşrutları
İstənilən hər hansı bir səyahətin (müvəqqəti qalma, turlar) ön­cədən seçilmiş marşrutu, gecələmək proqramı, müəyyən davamiy­yət və məqsədi olur.
Plato departamenti (Benin)
Əhalisi
2013-cü ilə olan məlumatlara əsasən Plato departamentinin əhalisi 624 146 nəfərdir.
İnzibati bölgüsü
Plato departamentinə daxil olan şəhərlər: • 1
Beynəlxalq turist marşrutları
Marşrutun başlanğıcı - müqavilədə nəzərdə tutulduğu kimi, turistə ilk, sonu isə axıncı turist kimi xidmət göstərən məntəqədir.
Ağacan Rəsulov
Ağacan Əfsər oğlu Rəsulov — Azərbaycan Silahlı Qüvvələrinin əsgəri, Vətən müharibəsi şəhidi.
Beynəlxalq turist marşrutları
Marşrut növləri
Marşrut üzrə gedilən istiqamətdə yerdəyişmədən asılı olaraq, marşrutun xətti, dairəvi, radial (radius istiqamətli) və kombinasiyalı (quraşdırılmış) növləri vardır. Marşrut üzrə hərəkət zamanı marşrutdaxili adlanan müxtəlif nəqliyyat vasitələrindən istifadə edilə bilər.
Ağacan Rəsulov
Həyatı
Ağacan Rəsulov 1997-ci il sentyabrın 10-da Sabirabad rayonunun Xəlfəli kəndində anadan olub.
2004-2015-ci illərdə Xəlfəli kənd tam orta məktəbində təhsil alıb və bitirdiyi 2015-ci ildə həqiqi hərbi xidmətə çağırılıb.
Hərbi xidməti
Azərbaycan Ordusunun əsgəri olan Ağacan Rəsulov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsində savaşıb. Ağacan Rəsulov noyabrın 8-də şəhid olub. Sabirabad rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Ağacan Rəsulov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Ağacan Rəsulov ölümündən sonra "Füzulinin azad olunmasına görə" medalı ilə təltif edildi.
Fərman
Fərman, hökümdarın möhürünü daşıyan yazılı əmir. Farsca buyurmaq, əmr etmək mənasına gələn fərman sözündən yaranmışdır.
Elxanilər, Qızıl Orda və Kırım xanlığında yarlıq sözü, Qaraqoyunlu ilə Ağqoyunlu larda sözümüz, Böyük Səlcuq, Anadolu Səlcuqluları nda pərvanə, Məmlüklərdə mevkii sözü işlədilməkdə idi.
Fate/stay night: Heaven's Feel II. lost butterfly
'Fate/stay night: Heaven's Feel II. lost butterfly' – Ufotable studiyası tərəfindən Tomonori Sudonun rejissorluğu və Akira Hiyamanın ssenaristliyi ilə 2019-cu ildə istehsal olunmuş fentezi anime filmi. "Fate/stay night" vizual romanının üçüncü və sonuncu hekayəsindən bəhs edən "Heaven's Feel" film trilogiyasının ikinci filmidir. Əvvəlki filmdə Müqəddəs qədəh döyüşündən kənar qalan və xidmətçisini itirən baş qəhrəman Şiro Emiya onun üçün dəyərli insan olan Sakura Mato və digər iştirakçılar üçün həll yolu axtarmağa çalışır.
Filmin Yaponiyada premyerası 12 yanvar 2019-cu ildə ildə baş tutmuşdur. Film tənqidçilərin müsbət rəylərini almış və uğurlu olmuşdur. Davam filmi "Fate/stay night: Heaven's Feel III. spring song" 15 avqust 2020-ci ildə buraxılmışdır.
Məzmun
Seyberin kölgə tərəfindən udulması və öldürülməsindən sonra Şiro Emiya Müqəddəs qədəh müharibəsindən kənar qalır və evinə məğlubiyyətlə qayıdır. Lakin döyüşməyə davam etmək qərarına gəlir. Rin Tosaka ilə görüşdən qayıdandan sonra Şiro başa düşür ki, Sakura Mato qardaşı Şinci tərəfindən qaçırılıb və Şinci ilə döyüşə girişir. Sakura hamıdan dayanmağı xahiş edir və Rayder onun çağırışına qulaq verir. Rayderin əsl ustasının Sakura olduğu məlum olur. Artıq Rayderi idarə edə bilməyəcəyini başa düşən Şinci insanın idarəetməsini itirməsinə səbəb olan eleksirlə Sakuranı zəhərləyib qaçır. Arçer və Rin Sakuraya hücum edirlər, lakin Rayder onu müdafiə edir və Meduza şəxsiyyətini üzə çıxararaq onları daşa çevirməyə başlayır. Lakin Şiro yaralananda və şüurunu itirəndə Sakuranın kədəri özünün də yaralanmasına səbəb olur, nəticədə, Rayder dayanmağa məcbur olur.
Şiro və Rin müttəfiq tapmaq üçün İlyasvil fon Aynzbernin yanına gedirlər, lakin onun Zoken və kölgə ilə döyüşdüyünə şahidlik edirlər. Kölgə qaranlıq tərəfini üzə çıxaran Dəyişmiş Seyberi Berserkerlə döyüşə göndərir. Dəyişmiş Seyber Berserkeri öldürür və kölgə onu da udur. Zoken Assassini göndərsə də, hücumu effektiv olmur, əvəzində kölgə Şironun sol qolunu ölümcül yaralayır və Arçer ali fantazmı ilə kölgəni uzaqlaşdırır. Arçer öz həyatını qurban verərək sol qolunu kəsir və Şiroya köçürür. Xidmətçilərini itimiş Rin və İlyasvil Emiyanın evinə köçürlər. Şiro Arçerin gücünə hələlik nəzarət edə bilmədiyindən yeni qolunu müqəddəs parça ilə möhürləyirlər. Rinin Şiroya yaxınlaşdığını görən Sakura onları qısqanmağa başlayır və Şirodan onu sevib-sevmədiyini soruşur. Şiro müsbət cavab verir və sekslə məşğul olurlar.
Növbəti gecə Sakura yuxulu halda şəhərdə gəzir və bir neçə insanı öldürür. Xidmətçi Qilqameş ona hücum etsə də, kölgə onu da udur. Sakura Emiyanın evinə qayıdır və Şiro kölgənin onu izlədiyini başa düşür. Qilqameşdən aldığı yaralara görə Sakura bütün günü çarpayıda uzanır və İlyasvil ona deyir ki, o, Müqəddəs qədəh üçün yaradılan bir alətdir və az ömrü qalıb. Şiro Zoken ilə görüşür və məlum olur ki, kölgə 10 il əvvəlki Müqəddəs qədəhin bir parçasıdır və onu Sakuranın bədəninə özü yerləşdirib. Kölgə elə Sakuranın özüdür və Zokenin müttəfiqi deyil. Zoken Şiroya bildirir ki, kölgəni dayandırmağın yeganə yolu Sakuranı öldürməkdir və onun güvəndiyi yeganə şəxs Şirodur. Lakin Şiro bunu etməyi bacarmır.
Şiroya yük olduğunu görən Sakura Rayderə onu qorumaq əmri verir və Mato malikanəsinə qayıdır. Şiro Sakuranı evdə tapmayanda onun dalınca qaçır. Şinci Sakuraya təcavüz etməyə çalışır və illərlə onu zorladığını Şiroya deməklə hədələyir. Sakura panikaya düşür və ögey qardaşını öldürür. Kölgə üzə çıxır və Sakuranın qaranlıq tərəfini üzə çıxarır.
İstehsal
Film ilk dəfə 2018-ci ilin mayında anons edilib. Rejissor Tomonori Sudo filmi istehsal etməyin çətin, lakin əyləncəli olduğunu bildirib. Sudo daha sonra bildirmişdi ki, müəyyən səhnələrdə Şiro ilə Sakuranın şəxsiyyətinin inkişafına kömək edib. İstehsalçı heyətin digər üzvləri filmin təsiredici sonluğunun olduğunu vurğulayıblar.
Filmin personaj səsləndiriciləri əvvəlki filmdə olduğu kimidir. Noriaki Suqiyama Şiro personajına daha fərqli prizmadan yanaşdığını bildirib. Noriko Şitaya Sakuranın hislərinin Şiro tərəfindən başa düşülməsindən zövq aldığını ifadə edib. Ayako Kavasumi Seyberin yeni şəxsiyyəti haqqında qarışıq fikirlərdə olub, lakin fanatların onun personajını döyüşərkən görməsini istədiyini bildirib. Rin Tosakanın aktrisası Kana Ueda personajı səsləndirərkən özünü çox emosional hiss edib və hətta ağlayıb. Şinci Matonu səsləndirən Hiroşi Kamiya personajının franşiz boyunca qaranlıqlaşdığını və filmin əsas mənfi obrazı olduğunu bildirib.
1 noyabr 2018-ci ildə filmin əsas mahnısının "I beg you" adlanacağı anons edilib. Mahnı Yuki Kaciura tərəfindən bəstələnib və Aimer tərəfindən ifa edilib. Mahnı Şiro ilə Sakuranın münasibətlərinə köklənib və Aimer mahnıda Sakuranın qaranlıq tərəfini və sirlərini göstərmək istəyib.
Buraxılış
Film Yaponiyada 12 yanvar 2019-cu ildə buraxılmışdır. 2018-ci ildə Aniplex of America filmi ABŞ-da buraxacağını açıqlamışdır. Filmin ABŞ premyerası 23 fevral 2019-cu ildə Los-Ancelesdə baş tutmuş, kinoteatrlarda nümayişi isə 14 mart 2019-cu ildə başlamışdır. 14 martda Kanadada ekranlaşdırılmışdır. Avstraliya və Yeni Zelandiyada 16 mart 2019-cu ildə, Malayziyada isə 18 aprel 2019-cu ildə kinoteatrlarda buraxılmağa başlamışdır.
Filmi reklam etmək üçün Pizza Hut şirkəti ilə əməkdaşlıq edilib. Filmin bəzi personajları Puzzle & Dragons oyununa əlavə edilib. DVD və Blu-ray buraxılışlar Yaponiyada 21 avqust 2019-cu ildə buraxılıb.
Hitoşi Nakata
— Keçmiş Yaponiya futbolçusu və baş məşqçisidir. O, Nelsinyo Baptistanın işdən azad edilməsindən sonra 2005-ci ildə Naqoya Qrampus FK klubu ilə müqavilə imzaladı.
Məşqçi statistikası
31 dekabr 2015-ci il məlumatlarına əsasən.
Sevən ürək (film, 2001)
Sevən ürək (hind: दिल चाहता है; Rom: Dil Chahta Hai) — 2001-ci ildə Fərhan Axtarın ssenarisini yazdığı və rejissoru olduğu hind dilində çəkilmiş yetkinlik yaşına çatan şəxslər üçün nəzərdə tutulmuş komediya dram filmidir. Bu, Ritesh Sidhwani tərəfindən istehsal edilmiş və Excel Entertainment (Akhtar və Sidhwaninin həmtəsisçiləri olduğu şirkət) distrubityorluğu altında buraxılmış və onların Hindistan kinomatoqrafiyasındakı debütlərini işarə edən ilk filmdir. Film üç kollec məzunu olan dostun (Aamir Khan, Saif Ali Khan və Akshaye Khanna) romantik həyatlarındakı əhəmiyyətli bir keçid dövrünə diqqət yetirir. Filmdə həmçinin, həmçinin Preity Zinta, Sonali Kulkarni və Dimple Kapadia da rol almışdır.
Mutasiya maşını (İnformatika)
Mutasiya maşını (ing.mutation engine, ru. мутационная машина) - polimorf kompüter viruslarının yazılmasında istifadə olunan xüsusi proqram. Belə viruslar öz strukturlarını dəyişə bilirlər ki, bu da onların antivirus proqramları tərəfindən aşkarlanmasını və yox edilməsini çətinləşdirir. Ən tanınmış mutasiya maşınları Dark Avenger Mutation Engine və Trident Polimorphic Engine’dir.
Dəvəboynu döyüşü
Dəvəboynu döyüşü — 1877-1878 Rusiya-Osmanlı müharibəsi gedişatında baş tutan döyüş. Ərzurum vilayətində baş tutan döyüş rusların qələbəsi ilə başa çatmışdır.
Turizmin maddi-texniki bazası
Turizm təsərrüfatı ilə məşğul olan subyektlər öz fəaliyyətim da­imi etmək üçün müxtəlif əmək vasitələrinə malik olmalıdır. Turizmdə istifadə olunan əmək vasitələrinin məcmusu onun maddi-texniki bazasının əsasını təşkil edir.
Turizmin maddi-texniki bazasına turizm tikililəri, onun texniki təhcizatı, nəqliyyat vasitələri və digər əsas fondlar daxildir. Maddi-texniki baza mütəşşəkkil turizmin inkişafının əsasını təşkil edir. Belə ki, turistlər tam kompleks xidmət göstərilməsi (yerləşdirilmə, qidalanma, daşınma, müalicə, ekskursiya və s.) üçün bütün zəruri şərait yaradır.
Vasif Heydərov
Vasif Nazim oğlu Heydərov (5 yanvar 1997; Tovuz rayonu, Azərbaycan — 27 sentyabr 2020; Füzuli rayonu, Azərbaycan) — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Vasif Heydərov 1997-ci il yanvarın 5-də Tovuz rayonunun Aran kəndində anadan olub. 2003-2012-ci illərdə Aran kənd tam orta məktəbində, 2012-2015-ci illərdə isə Cəmşid Naxçıvanski adına Hərbi Liseydə təhsil alıb. 2015-2019-cu illərdə Heydər Əliyev adına Azərbaycan Ali Hərbi Məktəbində (AAHM) ali hərbi təhsil alıb. Ailəli idi. Bir oğlu yadigar qaldı.
Hərbi xidməti
Vasif Heydərov 2019-cu ildən Azərbaycan Silahlı Qüvvələrinin Beyləqan rayonunda yerləşən "N" saylı hərbi hissəsində xidmət edib. 2020-ci ildə yeni təyinat alaraq Həmlə taborunda xidmətini davam etdirib. Azərbaycan Ordusunun leytenantı olan Vasif Heydərov 2020-ci il sentyabrın 27-də Azərbaycan Silahlı Qüvvələri tərəfindən Ermənistanın işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. Vasif Heydərov sentyabrın 27-də Füzuli döyüşləri zamanı şəhid olub. Tovuz rayonunun Aran kəndində 30 oktyabr 2020-ci ildə dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Vasif Heydərov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Vasif Heydərov ölümündən sonra "Füzulinin azad olunmasına görə" medalı ilə təltif edildi.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında iştirak edərək igidlik və mərdlik göstərmiş, hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirərək şəhid olmuş Vasif Heydərov ölümündən sonra Azərbaycan Prezidenti İlham Əliyevin 05.11.2021-ci il tarixli Sərəncamına əsasən 3-cü dərəcəli "Vətənə xidmətə görə" ordeni ilə təltif edildi.
Veme departamenti
Veme departamenti — Beninin 12 departamentindən biri.
Ərazisi
Veme departamentinin ərazisi 1 282 km2-dır. Veme departamentinə 9 şəhər daxilidir.
İnzibati bölgüsü
Veme departamentinə daxil olan şəhərlər:
NGC 7222
NGC 7222, Yeni Baş Kataloqda qeydə alınmış qalaktikadır. Göy üzündə Dolça bürcü istiqamətində yerləşir. SBb tipli. tərəfindən ildə 121.92 sm (48 inç) ölçülü  vasitəsilə kəşf edilmişdir.
Vüsalə Əliyeva
Vüsalə Abazər qızı Əliyeva — Naxçıvan Muxtar Respublikası Ali Məclisinin V və VI çağırışlarının deputatı.
Həyatı
Vüsalə Əliyeva 2 sentyabr 1981-ci ildə Babək rayonunun Cəhri kəndində anadan olmuşdur. 1987–1998-ci illərdə Babək rayonu Cəhri kənd 1 nömrəli orta məktəbini fərqlənmə attestatı ilə bitirmişdir.
1999–2003-cü illərdə isə Naxçıvan Özəl Universitetinin Filologiya Fakültəsinin Azərbaycan dili və Ədəbiyyat ixtisasını fərqlənmə diplomu ilə bitirmişdir.
2003-cü ildən 2010-cu ilədək Sədərək rayonu Sədərk kənd 1 nömrəli orta məktəbin Azərbaycan dili və Ədəbiyyat müəllimi kimi işləmişdir.
Ailəsi
Ailəlidir, 2 övladı var.
Siyasi fəaliyyəti
2011-ci il 21 noyabr tarixindən Yeni Azərbaycan Partiyası Sədərək rayon Təşkilatında Qadınlar Şurasının sədridir.
Naxçıvan Ali Məclisinin V və VI çağırışlarının üzvü olmuşdur.
Hal-hazırda Naxçıvan Ali Məclisinin Aqrar siyasət, təbii ehtiyatlar, energetika və ekologiya məsələləri komitəsinin və İntizam komissiyasının üzvüdür.
Kirəç-Muğanlı
Kirəç Muğanlı — Marneuli rayonunda kənd adı. Anaxatır çayının sahilində, Marneuli düzənliyində yerləşir. Dəniz səviyyəsindən 280 m hündürlükdədir. Marneuli şəhərinə olan məsafə 40 kilometrdir.
Toponimkası
Kirəç Muğanlı- Marneuli rayonunda kənd adı.Gürcücə yazılışı Kiraç Muqonlo.Azərbaycanda Kirəcbulaq (Qax rayonu,Tasmalı kəndində), Kirəçbulaq (Zaqatala rayonunda Ələskər kəndində) adları ilə mənşəcə eynidir.Muğanlı elinin məskunlaşması nəticəsində yaranmış məntəqələrdəndir.İrəvan əyalətində Kiraşlu (Kirəcli) ,Qars əyalətinin Oltin dairəsində Kiraşlı - Koltəpə (dağ adı),Kiraşli göl və Batum əyalətinin Artvin dairəsində Kiraç dağ toponimləri ilə eynidir.Azərbaycan dilində "kirəc"sözündəndir.Azərbaycanda Qazax qəzasında (indi Ermənistanın Noyemberyan rayonunda) Kirəşdərə qışlaq adı ilə eynidir.
Əhali
Əhalisi 2002-ci il siyahıalınmasına görə 1155 nəfərdir, 99% tərkibi azərbaycanlılardan ibarətdir. 2014-cü il göstəricilərinə görə əhalinin sayı azalaraq 1102 nəfər təşkil edib.
İqtisadiyyatı
Əhali əsasən kənd təsərrüfatı, qoyunçuluq və maldarlıqla məşğul olur. Kəndin drenaj sisteminin yararsız olması səbəbindən yağışlar nəticəsində tez-tez kəndi sel basır.
Həmçinin bax
Marneuli rayonu
Xarici keçid
azkurs.org/gurcustan
Bolqarıstan Dəmir Yolları
Bolqarıstan Dəmir Yolları (Български държавни железници) - Bolqarıstanda 1885-ci ildə təsis edilmişdir. Müəssisənin mənzil qərargahı Bolqarıstanın paytaxtı olan Sofiya şəhərində yerləşir.
Tarixi
Bolqarıstanda ilk dəmir yolu 1865-ci ildə Ruse ilə Varna arasında çəkilmişdir. Bu xəttin uzunluğu 223 km təşkil edirdi. Xətt Böyük Britaniya şirkəti, Vilyam Yuart Qladson tərəfindən maliyyələşirdi. Artıq 7 noyabr 1866-cı ildə işə başlamışdır. 1912-ci ildə Dəmiryolların müstəqil nazirliyi, poçt şöbələri və teleqraf qurulur. 1922-ci ildə isə ölkədə ilk dəmiryolu məktəbi açılır. 1950-ci ildə isə dəmiryolçu günü elan edilib (avqustun ilk bazar günü). 1952-cı ildə Alt Balkan dəmir yolu xətti açılmışdır. 1963-cü ildə ilk dəfə olaraq ölkədə yolların elektrikləşdirilməsinə başlamılmışdır. artıq 1964-cü ildə ilk elektrikləşdirilmiş yol istifadəyə verilmişdir. 2001-ci ildə Bolqarıstan Dəmiryolları ilk dəfə olaraq qatarlrın hərəkət istiqmətinin Avropa sistemi ilə idarə edilməsinə qoşulmuşdur. yeni sistem Plovdiv — Burqas arasında tərtbiq edilir.
1 yanvar 2002-ci ildə Bolqarıstan Dəmir Yolları idarəsi iki hissəyə bölünür: Bolqarıstan Dəmir Yolları və „Dəmiryol infrastrukturu“ milli şirkəti).
2013-cü ilin mart ayında Bolqarıstan hökuməti Bolqarıstan Dövlət Dəmir Yolunun yük daşınması bölümünü 66 milyon dollara özəlləşdirməyi qərara aldı. Bu qərar əhali arasında kütləvi etiraz aksiyalarına səbəb oldu
Ensiz dəmiryolu xətti
Septemvri-Dobrinişte ensiz dəmiryolu xəttinin tikintisi 1945-ci ildə başa çatmışdır. İndi gözəl görünüşləri ilə məşhurdur. Xətt Avropanın 1267.4 metrlik ən yüksək dəmir yolu stansiyası olan Avramovo stansiyasından keçir. Üstəlik xətt Banskonun yay və qış turizm mərkəzlərinə gedişi təmin edir keçir. Xətt 760 mm ölçülü olub, əsasən dizel elektrik lokomotivləri tərəfindən xidmət edilir. Lakin cazibə turları təmin edən yaxşı mühafizə olunan buxar lokomotivləri də vardır. Turistlər üçün çox cazibədar olsa da, ictimai nəqliyyat məqsədləri üçün yerli sakinlər tərəfindən də geniş şəkildə istifadə olunur.
Amfora
Amfora - Qədim Yunanıstanda istifadə olunmuş əsasən gildən, bəzən də metaldan hazırlanan dar boğazlı iki qulplu antik qab. Arxeoloji qazıntılar e.ə. 2-ci minilliyin 2-ci yarısından etibarən Amforanınnın məişətdə istifadə edildiyini göstərir. Amforalar maye və yağların daşınması və saxlanması üçün, həmçinin ziyafətlərdə istifadə olunurdu.
Hacı İbrahimov
Hacı İbrahimov    Azərbaycan KP-nın Naxçıvan Vilayət Komitəsinin 1-ci katibi
İstinadlar
Naxçıvan Kommunist Partiyasının diyar - vilayət - respublika komitəsi
Zu (departament)
Zu departamenti — Beninin 12 departamentindən biri.
Ərazisi
Zu departamentinin ərazisi 5 244 km2-dır. Zu departamentinə 9 şəhər daxilidir.
Əhalisi
2013-cü ilə olan məlumatlara əsasən Zu departamentinin əhalisi 852 624 nəfərdir.
Jan Pol Marat
Jan Pol Marat — siyasətçi, tibb doktoru, alim.
Həyatı
24 may 1743-cü ildə İsveçrənin Boundri qəsəbəsində anadan olmuşdur. Onu tarixdə daha çox demokratik Yakobinçilər qrupunun 3 fəalından ( Robespyer, Danton və Marat ) biri kimi və Fransız İnqilabında Montaqnard fraksiyasının lideri olaraq tanıyırıq, halbuki o terapevt və jurnalist idi. 1780-də "Cinayət Qanunvericilik Planı" (Plan de législation criminelle ) əsərində o, köhnə rejimlərə (Fransız İnqilabından əvvəlki rejim) qarşı çıxaraq Jan-Jak Russo və Monteskyö kimi qərarlı olduğunu göstərirdi.
Marat "Xalqın dostu" (L’Ami du Peuple ) qəzeti vasitəsi ilə demokratik və radikal ölçülərin alınmasını dəstəkləyən nüfuzlu şəxsiyyətə çevrildi. Xüsusilə, 1789-un oktyabr da xalq kütlələrinin kralın ailəsini Versaliya sarayından Parisə zorla gətirtməsində əsas rol oynamışdı. O, Fransız inqilabına qarşı olan əsilzadələrə qabaqlayıcı tədbir alınması istəyirdi.
Fransanın xaricində mühacirətdə olan əsilzadələrin Avropa monarxlarının köməyi ilə Fransız İnqilabını qarşısını almaq  istədiklərini  və XVI Ludovik  (XVI Louis)  tam gücünün bərpa etmək istədiklərini iddia edirdi.
1790-cı ildə Marat qəzetində belə yazırdı: "Kəsilmiş 500-600 baş xalqın azadlığı, xoşbəxtliyi və güvənliyinin olmasına zəmanət olardı. Saxta insanlıq sizə silahlarından keçirib zərbə vuracaq və nəhayətində milyonlarla qardaşımızın həyatlarını itirməsinə gətirib çıxardacaqdır". Fransa Milli Məclisi onun bu yanaşmasına bir aylıq həbs cəzası vermişdir, amma o qaçıb gizlənərək kampaniyasına davam edirdi.
Kralın Fransadan qaçmaq cəhdlərindən sonra Jan Pol Marat monarxiyanın tərk edilməsini gərəkdiyini düşünməyə başladı. O, deyirdi ki, kral taxta yenidən quraşdırmaq üçün ləyaqətsizdir, həmçinin, zorakılıqla kralı taxtan endirməkdən imtina edən Fransa Milli Məclisini ( Baş Ştatlar ) pisləyirdi.
Sentyabr 1792-ci ilin Milli Konvensiyanın bir nümayəndəsi kimi, Marat peşə təliminin maliyyələşməsi, qısa-müddətli hərbi xidmət və gəlir vergisiylə əlaqədar islahatlar aparılmasın istəyirdi. Əksinqilabçıları edamla cəzalandırmağı dəstəkləyirdi və əksinqilabçılıqla şübhələnilənlərə qarşı olan kütləvi qırğınların bu fikirlə birbaşa əlaqəsi olduğunu qəbul etmirdi.
Paris xalqın və palatasının dəstəyini alaraq Milli Konvensiyada görkəmli üzvə çevrildi. Jirondistlərə (Girondin) qarşı olan ixtilaf onu Montaqnardın simvoluna çevirdi, lakin Montaqlar idarəsi onu təsir edəcək hər hansı vəzifə verməmişdi. Jirondistlər inqilab məhkəməsi olmadan onu hadisələrlə ittiham edirdi. Maratın ona qarşı olan ittihamlardan bəraət etməsi onu karyerasında zirvəyə çıxardı və Jirondistlərin zəifləməsinə səbəb oldu. thumb|right|Rəssam [[Jak-Lui David|Davidin Maratın qətlini təsvir edən məşhur rəsmi]] 1793-cü il 23 iyulda Marat dəri xəstəliyinə görə vanna qəbul edərkən gənc Jirondist tərəfdarı olan Şarlot Korda (Charlot Corday) tərəfindən sui-qəsdə qurban oldu. Maratın dramatik qətli onu xalqın gözündə şəhid zirvəsinə yüksəltdi.
Ərzurum döyüşü (1877)
Ərzurum döyüşü — 1877-1878 Rusiya-Osmanlı müharibəsi gedişatında baş tutan döyüş. Ərzurum qalası ətrafında gedən döyüş Osmanlıların qələbəsi ilə başa çatmışdır.
Rodos (şəhər)
Rodos — Yunanıstana aid Rodos adasının şimalında liman şəhəri. Şəhər Diaqoras Hava Limanının 12 km şimal-şərqdə, Egey dənizinin Rodos boğazı sahilindədir. 2011-ci il əhali siyahıyaalmasına görə, şəhər əhalisi 49.541 nəfərdir. Şəhər Cənubi Egey adaları periferiyasındakı Rodos periferik vahidi tərkibində olan Rodos nomunun inzibati mərkəzidir. Ticarət və turizm mərkəzi olan Rodosun sakinləri əsasən kənd təsərrüfatı məhsullarının emalı və balıq ovu ilə məşğuldurlar.
Beynəlxalq əlaqələr
Rodosda konsulluqları olan xarici dövlətlər:
• 2
Qardaşlaşmış şəhərlər
Rodosun 11 qardaş şəhəri var:
• 2
Vaaqn Dadryan
Vaaqn Norayr Dadryan — erməni əsilli ABŞ sosiologiya professoru. O, Erməni soyqırımı məsələsi üzrə ekspertdir.
Həyatı
Vaaqn Norayr Dadryan Erməni soyqırımı məsələsi üzrə ekspertdir. Onun əsərləri bir çox dillərə tərcümə olunmuşdur. Tomas de Vaal Dadryanın tədqiqatının siyasi gündəmdən irəli gəldiyini bildirir və qeyd edir ki, Dadryan 1964-cü ildə "The New York Times" qəzetinə yazdığı məktubda soruşur: "Ermənilərin Türkiyənin öz sakinlərini qırğından sonra mənimsədiyi öz ata-baba torpaqlarını geri almaq hüququ hansı əsaslarla rədd edilə bilər?" 1970-ci illərdə o, soyqırımın müqayisəli tədqiqatının yaradılmasında iştirak etmişdir.
Vaaqn Dadryan 2 avqust 2019-cu ildə, 93 yaşında vəfat etmişdir. Onun ölümündən sonra Ermənistan Prezidenti Armen Sarkisyan Dadryanın ailəsinə və yaxınlarına başsağlığı məktubu göndərmişdir.
Cinsi qısnama
Dadryan 1991-ci ildə cinsi qısnama iddiaları ilə əlaqədar Geneseo Dövlət Kollecindəki vəzifəsindən qovulmuşdur. Bu hadisə 24 aprel 1990-cı ildə Dadryan soyqırım məsələlərinə dair bir neçə beynəlxalq konfransda iştirak etdikdən sonra kollecə qayıdanda və 18 yaşlı tələbəsini təqib etməyə başlayanda baş vermişdir. Kollec rəhbərliyi 64 yaşlı professora könüllü olaraq istefa verməyi təklif etmiş, lakin Dadryan qərardan şikayət etmiş və uduzmuşdur. Arbitr Vittenberq öz qərarını verərkən qeyd etmişdir ki, Dadryan 1981-ci ildə dörd cinsi zorakılıq halına görə təqsirli bilinəndə onun artıq cinayəti var idi. Buna baxmayaraq, həmin vaxt "bunun bir daha təkrar olunmayacağına" ümid edərək onun müəllimliyə qayıtmağına icazə verilmişdi. 1981-ci il dinləmələrindən sonra 100 müəllim də daxil olmaqla 600-ə yaxın adam məktəb rəhbərlərindən "şagirdləri professor Dadryan tərəfindən gələcək təqiblərdən qorumaq" xahişi ilə petisiya imzalamışdır.
Əsərləri
Dadryanın kitabları və məqalələri 10-dan çox dilə tərcümə olunmuşdur:
Dueyn Conson
Dueyn Duqlas Conson — Amerika kino aktyoru, güləşçi, musiqiçi, Rok  təxəllüsü ilə də tanınmışdır. 1996-2004-cü illərdə Dünya Güləş Federasiyasında / Əyləncə (WWF / E) də çıxış etdi. 2011-ci ildən bəri yenidən WWE-də işləyir, bəzən əsasən Raw markası haqqında danışır. WWF / E səkkiz qat çempionu, WCW iki qat çempionu, WWF iki dəfə qitələrarası çempionu və WWF komandasının beş qat çempionudur. O, eyni zamanda üçlü Crown-ın altıncı çempionu və 2000-ci il Kral Döyüşünün qalibidir.
2000-ci ildə Conson New York Times bestseller siyahısında bir nömrəli debüt edən "The Rock Says" avtobioqrafik kitabını yazdı. 2001-ci ildən filmlərdə fəaliyyətə başlamış və 2002-ci ildə "Əqrəb kralı" filmində baş rolu oynamışdır. Onun 5.5 milyon dollarlıq əməkhaqqı ilk böyük rol üçün ən yüksək ödəniş kimi Ginnesin Rekordlar Kitabına yazıldı. Bundan əlavə, Coson The Mummy Returns, Walking Wide, Amazon Treasure, Doum, Doth Fairy, Dərin Qoruğundakı Cops, G.I kimi filmlərdə rol aldı. Joe: Cobra 2 atın "," Hercules, eləcə də "Sürətli və Hirsli" serialında rol almışdır.
2018-ci ilin avqustunda Conson Forbes jurnalına görə ilin ən çox maaş alan aktyorları sıralamasında ikinci yeri tutdu. 12 ay ərzində 124 milyon dollar qazanmışdır. 2019-cu ilin avqustunda Conson Forbes jurnalına görə ilin ən çox maaş alan aktyorları sıralamasında birinci yeri tutdu. 12 ay ərzində 89,4 milyon dollar qazanmışdır.
İstinadlar
• 2
Vladimir Bolşakov
Vladimir Bolşakov — Sovet və rus zooloqu, heyvan ekologiyası, təkamül və populyasiya ekologiyası mütəxəssisi; REA-ın akademiki (1987).
Bioqrafiyası
Bir işçi ailəsində anadan olub. Orta məktəbi medalla, A. M. Qorki adına Ural Dövlət Universitetinin biologiya fakültəsini fərqlənmə diplomu ilə bitirmişdir. Zoologiya elmi dərəcəsinə malikdir. 1959-cu ildə SSRİ Elmlər Akademiyası Ural filialının aspiranturasına daxil olur. 1962-ci ildə "Kletrionomis cinsinin fərdlərinin və coğrafi dəyişkənliyinin qanunauyğunluqları" mövzusunda namizədlik dissertasiyasını müdafiə edir. 1969-cu ildə müdafiə etdiyi doktorluq dissertasiyasının mövzusu “Kiçik məməlilərin dağ şəraitinə uyğunlaşma yollarının ekoloji təhlili təcrübəsidir”.
1959-1964-cü illərdə SSRİ Elmlər Akademiyasının Ural Filialının Biologiya İnstitutunda, 1976-cı ildən Rusiya Elmlər Akademiyası Ural Filialı Bitki və Heyvan Ekologiyası İnstitutunun direktoru işləyir. Rusiya Elmlər Akademiyası Ural Filialının sədrinin müavini (1993-1996), Rusiya Elmlər Akademiyası Ural Filialının sədrinin birinci müavini (1996-1998) olur. Rusiya Elmlər Akademiyası Ural Filialının sədri və Rusiya Elmlər Akademiyasının vitse-prezidenti (1998-1999), 1999-cu ildən Rusiya Elmlər Akademiyası Ural Filialının sədrinin birinci müavini işləyir. 1996-ci ildən Ural Dövlət Universitetinin Ekologiya kafedrasının müdiri olaraq onlarla elmlər doktoru hazırladyır.
Biologiya elmləri doktoru (1969), professor (1978), 15 mart 1979-cu ildən bəri müxbir üzv, 23 dekabr 1987-ci ildən bəri "ekologiya" üzrə ixtisaslaşmış Rusiya Elmlər Akademiyasının (SSRİ Elmlər Akademiyası) akademiki.
"Ekologiya" jurnalının baş redaktoru (1976-1988, 1994-201?), indi redaksiya heyətinin fəxri üzvü, "Science in Russia" və "Zoological journal" jurnallarının redaksiya heyətlərinin üzvüdür.
Elmi fəaliyyəti
600-dən çox elmi əməyi dərc etdirmişdir ki, bunlardan da 50-dən çox kitabdır. Habelə bir sıra populyar elmi kitablar ("Ural Heyvanları", "Məməlilər Dünyası" daxil olmaqla), məqalələr və broşurlar buraxmışdır. "Ekologiya", "Regional Ekologiya" dərsliklərinin müəlifidir. Orta Ural, Xantı-Mansiysk və Yamalo-Nenets Muxtar Dairələrinin Qırmızı Kitablarının yaradılmasında fəal iştirak etmişdir.
Mükafatları
Bir çox orden, medal və mükafatlara layiq görülmüşdür:"Qırmızı əmək bayrağı" ordeni, Demidov mükafatı, Yekaterinburqun fəxri vətəndaşı və s.
Əli Əkbər Raefipur
Əli Əkbər Raefipur (farsca: علی اکبر رائفی پور ), universitetlərdə dinlər və məzhəbçilik , apokalipsis , satanizm , masonluq və sui — qəsd nəzəriyyələri mövzusunda etdiyi mühazirələrlə tanınan İranlı bir natiqdir (danışandır). O, özünü xilaskarın dəstəkçisi , sionizm və medianın alimi təsvir edir. O Masaf İnstitutunun qurucusudur.
Masaf
Masaf 12 vahidə sahibdir, memarlıq vahidi, yeniyetmə vahidi, düşmənşunaslıq vahidi, musiqi vahidi, iqtisadiyyat vahidi, media təhsili vahidi, beynəlxalq vahidi, ailə vahidi, dinlər vahidi, sağlamlıq vahidi, texniki mühəndislik vahidi və qida təhlükəsizliyin vahidi. Bu vahidlər həm də icra işləri görmüşlər.
Sosial Mediada
Sosial mediada O, tərəfdarları və şiə müsəlmanları ilə birgə Twitter fırtınalarını #covid1948 , #LiveLikeAli , #ThePromiSedsaveOur hashtaglarla yaradıb nəşr etdilər. "Əli Raefipur bildirib ki, #ThePromiSedsaveOur hashtagın dərc etməkdə məqsədimiz, dünya insanlarına problemlərimizin açarı, ilahi xilaskar Mehdi (ə) və İsanın (ə) geri dönmələrinin bildirməsidir."
Stanford Universiteti Kiber Araşdırmalar Mərkəzi, İsrail əleyhinə #covid1948 hashtag ilə əlaqədar bir məqalədə xəbər verir və hashtagın populyarlaşmasında əsas amillərdən birinin İranlılar və Əli Əkbər Raefipur olduğunu söyləyir.
Əli əkbər Raefipurun İnstaqramda bir çox fan səhifəsi var və ən böyükünün bir milyondan çox izləyicisi var.
Şərhlər
Raefipur İncildəki İnsan Oğlunun Mehdi (ə) olduğuna inanır. O deyir ki, cins şalvar cinlərin adını daşıyır. Raifipur, bəzi köynəklərin nömrələrinin və simvollarının bir sehr və ya pis bir şüar olaraq oxuna biləcəyini söyləyir.
Masonluq və sui — qəsd nəzəriyyələri haqqında danışmağı dayandırdı və "Gizli və Şeytani cəmiyyətlərdən danışmağın kifayət olduğunu düşünürəm"dedi.
Raefipur 2010-cu ildən etibarən siyasətə, iqtisadiyyata və sivilizasiyaya baxış mövzusuna girdi.
Kartof püresi
Kartof püresi   — kartofdan püre. Kartofdan hazırlanan bu yemək bütün dünyada geniş yayılmışdır.
Ümumi məlumat
Kartof püresini hazırlamaq üçün hər zamankı sadə formula: yalnız soyutma kartof, süd və yağın bir yerdə əzilməsindən ibarət olub. Son zamanlar yeni bir inqridient- pendir də əlavə olunur. Bu zaman fərq o dəqiqə hiss olunur – püre daha kremli və ləziz olur. Pendir ən axırda əlavə olunur və püreyə tam əriyib qarışanadək qazda bişirilir. Kartof püresini hazırlayan zaman bəzi məqamlara diqqət etmək gərəkir.
Hazırlanma qaydası
Kartofları yuyub orta ölçülü qazana yerləşdirin. Üstü örtülənədək su ilə doldurun, qaynadıb bişirin (kartoflar yumuşalana qədər, təqribən 30 dəqiqə). Suyunu süzüb isti-isti qabığını soyun. Eyni qazanda kartofları kartofəzənlə püre halına gətirin, kartof hələ istiykən yağı da elavə edin, əriyənə qədər qarışdırın. Bir az süd əlavə edib bir az da qarışdırın. Yağ və südün miqdarını zövqə görə dəyişə, artıra da bilərsiniz. Daha sonra qazana pendiri əlavə edib qazın üstündə orda odda pendir əriyənə qədər tez-tez qarışdırmaq şərti ilə bir neçə dəqiqə qızdırın. Zövqə görə duz və istiotunu əlavə edin və dərhal süfrəyə verin.
Deysiya
(Deutzia) — sırasının  fəsiləsinə aid bitki cinsi.
Jozef İqnas Gilyoten
Jozef İqnas Gilyoten (28 may 1738 – 26 mart 1814) — Anatomiya professoru.
Həyatı
Jozef İqnas Gilyoten 1738-ci ilin mayın 28-də Fransanın Sent şəhərində o qədər də uğur qazanmayan vəkil ailəsində dünyaya gəlmişdi. Buna baxmayaraq atası gənc yaşlarından ona ədalətli olmağın sirlərini öyrədə bilmişdi. Bunun nəticəsiydi ki, gənc Gilyoten günahı olan şəxsləri müdafiə etməkdən həmişə boyun qaçırmışdı. Maraqlıdır ki, ilk vaxtlar o, keşiş olmaq istəmişdi, hətta atasından iezuitlərə qoşulmağa icazə verməsini xahiş etmişdi. Lakin tale elə gətirdi ki, həkim oldu.
Gilyotenin bioqrafiyasına nəzər yetirdikdə onun dünyabaxışının tezliklə nə dərəcədə dəyişdiyinə şübhə etməyə bilmirsən. Məlumdur ki, həkim kimi o, tələbələr qarşısında mühazirələrlə çıxış etmişdi. Mühazirələrində də gələcək həkimləri inandırmağa çalışmışdı kı, insan, təbiət və kosmosun vahid sistem təşkil etməsi barədə fikirlər cəfəngiyyatdır. Halbuki Parasels və Aqrip kimi alimlər deyirdilər ki, həyat təkcə hərəkət demək deyil, Yer kürəsində yalnız insan və heyvanlar yox, həmçinin istənilən maddi əşyalar da yaşayırlar. Amma bu fikirlər gənc Gilyotenə maraqsız və əhəmiyyətsiz görünürdü. O, hesab edirdi ki, belə fikirlər dövrün Volter, Russo, Didro kimi dahi şəxsiyyətlərinin fikirlərinə ziddir. Həkim Gilyoten də o zaman dəbdə olan materialist baxışlarının tərəfdarı kimi çıxış edir, ruhun ölməzliyinə inananlara gülür və təbabətdə alterrnativ müalicə tərəfdarlarını "fırıldaqçı" adlandırırdı. Buna görə də təəccüblü deyil ki, həmkarları kimi Gilyoten də Avstriyadan Fransaya gəlmiş həkim Frants Anton Mesmerin müalicə üsuluna qımışır və ənənəvi təbabətin müdafiəsinə qalxırdı. Həkim Mesmer pasiyentlərini hipnoz altında müalicə edirdi və Fransanın aristokratları arasında nüfuz qazanmışdı.
Təbii ki, Gilyoteni avstriyalı "fırıldaqçının" nüfuz qazanması razı sala bilməzdi, çünki o, Fransanın bir nömrəli həkimi olmağı arzulayırdı. Buna görə də, Gilyoten Mesmerin Fransadan qovulması prosesinə həvəslə qoşulmuşdu. Tezliklə XVİ Lüdovik ənənəvi təbabətin tərəfdarlarını dəstəkləyir və Mesmerin işini araşdırmaq barədə əmr imzalayır. Komissiya yaradılır və Gilyoten də həmin komissiyaya daxil edilir. Mesmerin müalicə üsulunu araşdıran komissiya qərara gəlir ki, avstriyalı həkim daha çox "cadugərliklə" məşğuldur, nəinki ciddi təbabətlə. Bundan sonra Mesmer Fransanı tərk etməyə məcbur olur. Amma vətəninə dönməzdən əvvəl Mesmer aristokratların toplaşdığı məclisə qatılır. Həmin məclisdə Gilyoten də iştirak edirdi. Burada hər iki rəqib üz-üzə gəlir və söz alan Mesmer Gilyotenə təqribən bunları deyir: "Sizin elminiz və hesablamalarınız buradakı bütün adamların, o cümlədən kral ailəsinin qanını tökəcək…Onların ruhu sizi lənətləyəcək. Mən bunu aydın şəkildə görürəm". Gilyoten avstriyalı həkimi məsxərəyə qoyaraq soruşur: "Cənab, siz bunu tavada yazılmış halda görürsünüz?". Mesmer "Mən səmaya yazılmış halda görürəm",-deyə cavab verir. Sonradan Mesmerin nə qədər uzaqgörən olduğu aydınlaşacaq. Hələliksə Gilyotenin başı Fransanı bürümüş həyəcanlara qarışır.
1789-cu ildə Bastiliya qalası çökür. Kral Milli Məclisin qanadı altına sığınır. Robespyer, Jen-Jüst, Danton, Marat kimi avantüristlərin dövrü başlanır. Gilyoten də kənarda qalmaq istəmir. Amma inqilabçılardan fərqli olaraq o, kral ailəsinə hələ də hörmətlə yanaşırdı. Gilyoten də həmfikirləri kimi azadlıq və bərabərlik ideyasının əsirinə çevrilərək aristokrat sinfinə qarşı çıxır və hansısa şəxsin digərindən üstün olmadığı barədə deyilən fikirləri var-qüvvəsilə dəstəkləyir. Məhz edam prosesinin də hamı üçün eyni olduğunu düşünən Gilyoten adını tarixə yazmış "ölüm maşınını" hazırlamağa başlayır.